**INFORMACIJE O PROJEKTU**

Naziv projekta: **Poučiti, uklopiti, zaposliti, UP.02.2.2.03.0045**

**Nositelj projekta:**Pučko otvoreno učilište POUKA, Bogoslava Šuleka 29, 47000 Karlovac

**Projekt će provesti Korisnik i sljedeći partneri:**

* Udruga za razvoj kontinentalnog turizma i gospodarskih djelatnosti
* Udruga Milosrđe - Centar za beskućnike
* ŽGANJER, obrt za ugostiteljstvo, trgovinu, mesarsku djelatnost i javni cestovni prijevoz
* Javna ustanova Aquatika - slatkovodni akvarij Karlovac

**Cilj projekta i ciljne skupine:**

Ideja samog projekta proizišla je iz problema velikog broja nezaposlenih u Karlovačkoj županiji. Naime, uvidom u evidenciju HZZ-a u travnju 2017. godine, zabilježeno je 6.964 nezaposlene osobe od čega se trećina odnosi na ranjive skupine (osobe mlađe od 24 godine, osobe starije od 54 godine, osobe s invaliditetom). Istovremeno je zabilježen porast potražnje sezonskih radnika (konobari, kuhari, sobarice, spremačice, animatori). Uvidom u takvo stanje zaključeno je kako je sve teže naći kvalificiranu radnu snagu za tražene poslove.

Ovim se Projektom taj problem nastoji riješiti tako što će se kroz program od 120 sati (36 sati teorije i 84 sati prakse) adekvatno osposobiti 50 nezaposlenih osoba koje pripadaju ranjivim skupinama. Sudionici će pohađati jedan od četiri po mjeri dizajnirana programa osposobljavanja koji će proizići iz početne analize i motivacije pojedinaca iz ciljne skupine. Kako bi programi osposobljavanja, a time i čitav Projekt, bili provedeni na najvišoj razini, petnaest mentora i predavača polazit će jedan od dva programa usavršavanja koji će završiti studijskim putovanjem. Tijekom usavršavanja u trajanju od 150 sati, mentori i predavači bit će osposobljeni za prijenos specifičnih znanja i vještina koristeći multimedijalnu nastavu, odnosno provođenje e-učenja pomoću interaktivne mrežne platforme osmišljene za potrebe ovog Projekta.

Završetkom Projekta skupina od 50 ranjivih osoba svojim će novim usvojenim znanjem, vještinama i sposobnostima moći odgovoriti potrebama tržišta rada te se integrirati na tržište kao njegovi ravnopravni članovi. Ovaj Projekt potiče i utječe na porast samopouzdanja, stjecanje poznanstava, osvještavanje vlastitih vještina i sposobnosti. Samim time, on pozitivno utječe na život pojedinca i pruža mu snažan poticaj integracije u društvo.

**Ciljne skupine su:**

* 20 osoba mlađih od 24 godine
* 20 osoba starijih od 54 godine
* 10 osoba s invaliditetom
* 15 mentora i predavača

**Trajanje projekta: 18 mjeseci**

Datum početka projekta: 23. travnja 2019.

Datum završetka projekta: 23. listopada 2020.

Projekt je sufinancirala Europska unija iz Europskog socijalnog fonda

Ukupna vrijednost projekta: **1.338.578,00 kuna**

Iznos koji sufinancira EU:**1.338.578,00 kuna**

Poveznice:

[www.strukturnifondovi.hr](http://www.strukturnifondovi.hr)

<http://www.esf.hr/>

*Projekt je sufinancirala Europska unija iz Europskog socijalnog fonda.*

*Sadržaj ovog teksta isključiva je odgovornost Pučkog otvorenog učilišta Pouka.*